b'\n_START_ARTICLE_\nWaridote\n_START_PARAGRAPH_\nWaridote oli 13. sajandi alguse latgali \xc3\xbclik Autines._NEWLINE_Waridotet on mainitud Henriku Liivimaa kroonikas, mille kohaselt ta k\xc3\xa4is koos teiste latgali \xc3\xbclikute, Russini ja Talibaldi, ning V\xc3\xb5nnu ordumeistri Bertoldiga 1208. aastal Ugandis, n\xc3\xb5udes ugalaste poolt neile tehtud \xc3\xbclekohtu heastamist, \xc3\xa4rav\xc3\xb5etud varade tagastamist ja rahuleppe s\xc3\xb5lmimist. Kuna ugalased keeldusid nii vara tagastamisest kui rahu tegemisest, siis l\xc3\xa4ks ta koos teiste latgali juhtidega Riiga, kus kohtuti piiskop Albertiga, kes lubas neid s\xc3\xb5jaliselt toetada. Peagi j\xc3\xa4rgneski selle riialaste, orduvendade, liivlaste ja latgalite esimene s\xc3\xb5jak\xc3\xa4ik Ugandisse. Viimast korda mainib kroonika Waridotet \xc3\xbche juhina latgalite v\xc3\xa4es, mis hiljem samal aastal sakalaste kui ugalaste liitlaste alal r\xc3\xbc\xc3\xbcstamas k\xc3\xa4is.'